Hei 1.-luokkalaisten kotiväki!

XXX kaupungin/kunnan koululaiset alkavat tästä lukuvuodesta alkaen opiskella vierasta kieltä, ns. A1-kieltä jo 1. luokalta lähtien. XXX kaupungin/kunnan kielipolun mukaisesti A1-kieli on englanti.

Varhennettu A1-englannin opiskelu alkaa 1. luokan keväällä siten, että opetusta on yhden viikkotunnin verran joko yhden tunnin kerrallaan tai lyhyempinä tuokioina pitkin viikkoa. Opettajina toimivat joko luokanopettajat tai kieltenopettajat. Valtakunnallisen opetussuunnitelman perusteet varhennettuun A1-kielen opetukseen on jo julkaistu ja parhaillaan laaditaan Pirkanmaan seutuyhteistyössä paikallista opetussuunnitelmaa.

Tavoitteena on herättää lasten uteliaisuus ja kiinnostus vieraita kieliä ja kulttuureja kohtaan ja rohkaista heitä käyttämään oppimaansa. Pääpaino on suullisessa kielitaidossa ja kieltä kuunnellaan ja toistetaan paljon. Opetus perustuu toiminnallisiin työtapoihin, leikkeihin, lauluihin, loruihin, draamaan ja liikuntaan sekä tutkivaan oppimiseen.

Oikein hyvää kouluvuotta toivottaen,

XXX kaupungin/kunnan varhennetun A1-englannin opettajatiimi

Kiva kuva: